DOI: 10.14457/tu.the.2016.1425
title: การนำแผนยุทธศาสตร์การพัฒนาไปปฏิบัติของเทศบาลตำบลบางเดื่อ อำเภอเมืองปทุมธานี จังหวัดปทุมธานี: กรณีศึกษาด้านระบบสาธารณูปโภค สาธารณูปการและโครงสร้างพื้นฐาน

description: การวิจัยครั้งนี้มีวัตถุประสงค์ เพื่อศึกษาการดำเนินงานตามแผนยุทธศาสตร์การพัฒนาของเทศบาลตำบลบางเดื่อ ปัญหาอุปสรรคในการนำแผนยุทธศาสตร์การพัฒนาของเทศบาลตำบล บางเดื่อไปปฏิบัติ และแนวทางแก้ไขปัญหาอุปสรรคในการนำแผนยุทธศาสตร์การพัฒนาของเทศบาลตำบลบางเดื่อไปปฏิบัติ โดยพิจารณารายละเอียด ด้านระบบสาธารณูปโภค สาธารณูปการ และโครงสร้างพื้นฐานการวิจัยครั้งนี้เป็นการวิจัยเชิงคุณภาพ โดยการใช้ข้อมูลเอกสาร การสังเกต และ               การสัมภาษณ์เชิงลึก ในเรื่องที่เกี่ยวกับการนำแผนยุทธศาสตร์การพัฒนาท้องถิ่นไปปฏิบัติ ปัญหาอุปสรรคที่เกิดจากการนำแผนยุทธศาสตร์ไปปฏิบัติ และแนวทางที่เทศบาลตำบลบางเดื่อใช้ในการแก้ไขปัญหาอุปสรรคที่เกิดจากการนำแผนยุทธศาสตร์ไปปฏิบัติผลการศึกษาพบว่า1. การนำแผนยุทธศาสตร์ของเทศบาลตำบลบางเดื่อไปปฏิบัติ ด้านระบบสาธารณูปโภค สาธารณูปการ และโครงสร้างพื้นฐาน พบว่าได้เกิดปัญหาอุปสรรคในการนำแผนยุทธศาสตร์ไปปฏิบัติ ดังนี้   1.1 ปัญหาความร่วมมือจากสมาชิกเทศบาลด้วยกัน   1.2 ปัญหาความร่วมมือจากประชาชนในท้องถิ่น   1.3 ปัญหาสมรรถนะของหน่วยงานที่นำโครงการไปปฏิบัติ   1.4 ปัญหาระบบแนวทางไม่ชัดเจน   1.5 ปัญหาการเมืองเข้ามาเกี่ยวข้อง   1.6 ปัญหาควบคุมประเมินผล2. จากการศึกษาพบว่าแนวทางที่เทศบาลใช้แก้ไขปัญหาอุปสรรคที่เกิดจากการนำ              แผนยุทธศาสตร์ไปปฏบัติ ด้านระบบสาธารณูปโภค สาธารณูปการ และโครงสร้างพื้นฐาน ได้ใช้วิธีการแก้ไขปัญหาอุปสรรค ดังนี้   2.1 ปัญหาความร่วมมือจากสมาชิกเทศบาลด้วยกันนั้นเทศบาลได้ใช้วิธีการ ดังนี้        2.1.1 ก่อนจะจัดทำโครงการให้มีการให้สมาชิกลงพื้นที่ไปสำรวจความต้องการว่าประชาชนต้องการโครงการใด เพื่อจะไม่ให้เกิดปัญหาความคิดเห็นขัดแย้งกันในเรื่องของโครงการไม่มีความจำเป็นต่อประชาชน        2.1.2 เรียกสมาชิกเทศบาลทุกคนที่เกี่ยวข้องกับโครงการมาปรึกษาขอ                  ความคิดเห็นในการที่จะนำโครงการไปปฏิบัติ และทำความเข้าใจกับโครงการที่จะนำไปปฏิบัติ   2.2 ปัญหาความร่วมมือจากประชาชนในท้องถิ่นนั้นเทศบาลได้ใช้วิธีการ ดังนี้        2.2.1 ก่อนจะจัดทำโครงการเทศบาลได้ให้เจ้าหน้าที่ไปสำรวจปัญหาในท้องถิ่น ของประชาชนก่อนว่าต้องการให้แก้ไขเรื่องใด        2.2.2 มีการประกาศรายละเอียดเกี่ยวกับโครงการให้ประชาชนทราบเพื่อไม่ให้เกิดปัญหาที่ประชาชนคิดว่ามีการทุจริตโครงการกัน   2.3 ปัญหาระบบและแนวทางไม่ชัดเจนนั้นเทศบาลได้ใช้วิธีการ ดังนี้        2.3.1 ในการวางแผนระบบแนวทางเทศบาลจะเรียกผู้ที่เกี่ยวข้องทุกฝ่าย                     มาร่วมวางระบบแนวทางกันให้ชัดเจนสมบูรณ์        2.3.2 โครงการที่จะต้องร่วมกับหน่วยงานอื่นเทศบาลจะประสานงานร่วมวางระบบแนวทางกันก่อน   2.4 ปัญหาสมรรถนะของหน่วยงานนั้นเทศบาลได้ใช้วิธีการ ดังนี้ เทศบาลได้ยึดหลักวิธีตามระเบียบสำนักนายกรัฐมนตรีว่าด้วยการพัสดุ พ.ศ. 2535 เพื่อไม่ให้เกิดปัญหาเส้นสายในการ ให้ได้รับโครงการไปปฏิบัติ และปัญหาหน่วยงานที่ไม่มีสมรรถนะเพียงพอในการปฏิบัติงาน   2.5 ปัญหาการเมืองเข้ามาเกี่ยวข้องนั้นเทศบาลได้ใช้วิธีการ ดังนี้         2.5.1 เทศบาลจะเรียกประชุมผู้ที่เกี่ยวข้องกับโครงการทุกฝ่ายมาทำความเข้าใจชี้แจงในเรื่องของฝ่ายการเมืองเข้ามาเกี่ยวข้องกับโครงการ เพื่อให้เกิดความสบายใจกันทุกฝ่าย        2.5.2 เทศบาลจะเปิดโอกาสให้ประชาชนสามารถที่จะเข้ามาตรวจสอบกับการเข้ามาของฝ่ายการเมืองว่าเข้ามาเพื่ออะไร จะได้ไม่เกิดปัญหาว่าประชาชนคิดว่าฝ่ายการเมืองเข้ามาเพื่อผลประโยชน์   2.6 ปัญหาการควบคุมประเมินผลนั้นเทศบาลได้ใช้วิธีการ ดังนี้        2.6.1 เทศบาลได้มีการแต่งตั้งเจ้าหน้าที่ที่มีความรู้ความชำนาญในโครงการไปควบคุมดูประเมินผลโครงการ        2.6.2 เทศบาลจะใช้วิธีการแต่งตั้งเจ้าหน้าที่เข้าไปควบคุม จะไม่ปล่อยให้เป็นหน้าที่ของผู้ที่นำโครงการไปปฏิบัติ        2.6.3 เทศบาลจะมีการแต่งตั้งเจ้าหน้าที่อีกชุดหนึ่งเพื่อตรวจสอบการทำงานของเจ้าหน้าที่ที่ให้ไปควบคุมประเมินผลเพื่อไม่ให้เกิดปัญหาการทำงานที่ละหลวมของเจ้าหน้าที่